แรงซื้อกลับหนุน SET ปิดลดช่วงลบเหลือ 7 จุด แนะจับตาความคืบหน้าสงครามการค้าสหรัฐฯ-จีน
แรงซื้อกลับหนุน SET ปิดลดช่วงลบเหลือ 7 จุด แนะจับตาความคืบหน้าสงครามการค้าสหรัฐฯ-จีน โดยดัชนีปิดตลาดวันนี้ ที่ระดับ 1,614.75 จุด ลดลง 6.52 จุด หรือ 0.40% มูลค่าการซื้อขาย 6.04 หมื่นล้านบาท
16 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,614.75 จุด ลดลง 6.52 จุด หรือ 0.40% มูลค่าการซื้อขาย 6.04 หมื่นล้านบาท
10 หุ้นกดดัชนีวันนี้

ด้าน นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวลงรับแรงกดดันจากประเด็นสงครามการค้าระหว่างสหรัฐฯ และจีน และการจัดตั้งรัฐบาลของไทย ในช่วงที่ตลาดฯยังไม่มีปัจจัยบวกใหม่เข้ามา อย่างไรก็ดี เมื่อดัชนีฯปรับตัวลงมาใกล้แนว 1,600 จุด ก็สามารถที่จะรีบาวด์ขึ้นได้บ้าง ซึ่งแสดงให้เห็นว่าแนว 1,600 จุด ยังสามารถที่จะรับอยู่ได้ในช่วงสั้น อีกทั้งที่ผ่านมาดัชนีฯก็ปรับตัวลงมามากแล้ว
ส่วนตลาดหุ้นในภูมิภาคเอเชียวันนี้เคลื่อนไหวในแดนลบเป็นส่วนใหญ่ โดยเฉพาะตลาดในกลุ่ม TIP ปรับตัวลงมากกว่า เพราะได้รับผลกระทบจากความกังวลเงินทุนไหลออก โดยเฉพาะตลาดอินโดนีเซีย และฟิลิปปินส์ จะปรับตัวลงมาก เพราะสองประเทศนี้มีการพึ่งพิงเงินทุนต่างประเทศมากกว่าไทย และเงินสำรองของประเทศก็อ่อนแอกว่าไทย ทำให้ตลาดหุ้นไทยแม้จะติดลบแต่ก็น้อยกว่าอินโดนีเซีย และฟิลิปปินส์
อย่างไรก็ดี ยังต้องติดตามความคืบหน้าสงครามการค้าระหว่างสหรัฐฯ และจีน และการประชุมสภาฯของไทยที่จะเปิดในสัปดาห์หน้า รวมถึงตัวเลขผลิตภัณฑ์มวลรวมภายในประเทศ (GDP) ไตรมาส 1/62 ของไทยก็จะออกในสัปดาห์หน้าด้วย ซึ่งตลาดฯกำลังรอข้อมูลใหม่มาสนับสนุนการลงทุน
สำหรับแนวโน้มการลงทุนในวันพรุ่งนี้ (17 พ.ค.) นายธนเดช กล่าวว่า ตลาดฯอาจจะยังปรับฐานในช่วงรอข้อมูลใหม่ เพื่อเป็นแรงส่งให้ดัชนีฯปรับขึ้นต่อไปได้ แต่ในช่วงสั้นได้เห็นสัญญาณมีคนมารับเมื่อดัชนีฯเข้าใกล้ระดับ 1,600 จุด
พร้อมให้แนวรับ 1,600 จุด ส่วนแนวต้าน 1,630 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
GULF    มูลค่าการซื้อขาย 2,890.64 ล้านบาท ปิดที่   97.75 บาท ลดลง   4.75 บาท
BEAUTY  มูลค่าการซื้อขาย 2,362.01 ล้านบาท ปิดที่    4.46 บาท เพิ่มขึ้น  0.08 บาท
PTTEP   มูลค่าการซื้อขาย 1,992.98 ล้านบาท ปิดที่  128.50 บาท ราคาไม่เปลี่ยนแปลง
SCB     มูลค่าการซื้อขาย 1,943.67 ล้านบาท ปิดที่  122.00 บาท ลดลง   1.50 บาท
CPALL   มูลค่าการซื้อขาย 1,864.65 ล้านบาท ปิดที่   76.25 บาท ลดลง   0.25 บาท
 
ตลาดหุ้นเอเชีย
